Karl von Frisch
Karl von Frisch (1886-1943) foguèt un mètge e etologista austriac. Recebèt lo Prèmi Nobel de Fisiologia o Medecina en 1973.

Biografia 
Nasquèt lo 20 de novembre de 1886 dins la vila de Viena, situada en aqueles moments a Àustria-Ongria mas qu'uèi es la capitala d'Àustria. Inicialament orientat vèrs la medecina, carrièra que comencèt a l'Universitat de Viena, se decantèt posteriorament per la filosofia e finalament a la zoologia, carrièra qu'estudièt a l'Universitat de Munic, ont se doctorèt l'an 1910. Aquel meteis an foguèt nomenat auxiliar de Richard Hertwig a l'Institut Zoologic de l'Universitat de Munic, ont obtenguèt lo certificat per l'ensenhament de zoologia e anatomia comparada.

Lo sieu prètzfach investigadora e ensenhaira se desvolopèt entre 1921 e 1923 a l'Institut de Zoologia de l'Universitat de Rostock, entre aquel an e lo 1925 a Wrocław, e nauament a Munic. Amb l'ajuda de la Fondacion Rockefeller supervisèt la nòva bastissa de l'institut zoologic. Après la destruccion de l'Institut durant la Segonda Guèrra Mondiala se transportèt a l'Universitat de Graz l'an 1946, per retornar a Munic lo 1950 après lo bastiment d'un nòu centre.

Moriguèt lo 12 de junh de 1982 dins la vila de Munic, situada a l'estat alemand de Bavièra.

Biologista austriac
Laureat del Prèmi Nobel de Fisiologia o Medecina
Prèmi Nobel austriac
Naissença a Viena (Àustria)
Naissença en 1886
Decès en 1982